Skolier in hof oor Rustenburg-moordArgieffoto ŉ 18-jarige skoolseun het Donderdag in ŉ hof naby Rustenburg in Noordwes verskyn op aanklag van die moord van ŉ medeskolier. Kabelo Sili (18) het in die Bafokeng-landdroshof in Tlhabane verskyn nadat hy Dinsdag glo ŉ 17-jarige skolier met ŉ skerp voorwerp doodgesteek het. Nog ŉ skolier is in die bobeen gesteek en hy is na ŉ hospitaal geneem. Die polisie in Noordwes ontken dat die aanvalle met bendebedrywighede verbind kan word. Sili moet op 21 September weer in die hof verskyn om aansoek te doen om borgtog.